CELEX: C2007/155/13
Language: fi
Date: 2007-07-07 00:00:00
Title: Asia C-155/07: Kanne 20.3.2007 — Euroopan parlamentti v. Euroopan unionin neuvosto

7.7.2007   
            
            
               FI
            
            
               Euroopan unionin virallinen lehti
            
            
               C 155/8
            
         Kanne 20.3.2007 — Euroopan parlamentti v. Euroopan unionin neuvosto
   (Asia C-155/07)
   (2007/C 155/13)
   Oikeudenkäyntikieli: ranska
   Asianosaiset
   
      Kantaja: Euroopan parlamentti (asiamiehet: R. Passos, A. Baas ja D. Gauci )
   
      Vastaaja: Euroopan unionin neuvosto (asiamiehet: M. Arpio Santacruz, M. Sims ja D. Canga Fano)
   Vaatimukset
   
               —
            
            
               yhteisön takuun myöntämisestä Euroopan investointipankille yhteisön ulkopuolella toteutettuihin hankkeisiin liittyvistä lainoista ja lainatakauksista mahdollisesti aiheutuvien tappioiden varalta 19.12.2006 tehty neuvoston päätös 2006/1016/EY (1) on kumottava, koska se on perustamissopimuksen vastainen;
            
         
               —
            
            
               Euroopan unionin neuvosto on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Euroopan parlamentti esittää kanteensa tueksi yhden kanneperusteen, joka perustuu riidanalaisen päätöksen oikeudellisen perustan virheelliseen valintaan. Koska kyseinen päätös koskee kantajan mukaan pääasiallisesti sellaisia kehitysmaita, jotka kuuluvat niihin maihin, jotka saavat tai voivat saada yhteisön takuun piiriin kuuluvaa Euroopan investointipankin rahoitusta, sanottu päätös olisi pitänyt tehdä sekä EY 179 artiklan että EY 181 a artiklaan perustuen eikä käyttää oikeudellisena perustana pelkästään jälkimmäistä säännöstä, jonka soveltamisala ei kata kehitysmaiden kanssa tehtävää yhteistyötä.
   
      (1)  EUVL L 414, s. 95.